PRAEFATIO. 
Librum Tibi offero, beuevole lector! e studiis et laboribus 
assiduis multorum annorum ortum, in quo omnia, quae de 
familia Heliceorum ad hunc diem mihi innotuerunt — exclusis 
speciebus, quae statu fossili solummodo cognitae sunt — , ordine 
systematico redigere suscepi. Maximam partem specierum, quas 
descriptas invenies, ipse in collectione servo, permultas, quas 
nondum possideo, in Musaeis, praecipue Londinensibus , exami- 
navi et novas, methodo adoptatae congruas, diagnoses earum 
conscripsi. Illas species, quas sufficienter exacte examinare mihi 
non contigit, cura originaria auctoris descriptione eo, qui aptus 
mihi videbatur, loco inserui, signoque f notavi. Cuidam reli- 
quarum descriptioni indicationem adjeci Musaei, in quo specimina 
typica reperiuntur, vel numerum, sub quo in collectione mea 
servantur. 
Synonymiam, quantum fieri poterat, completain dedi, omissa 
tamen, quo spatio parcerem, synonymorum antiquiorum et rc- 
centiorum copia a Ghemnitzio, Lamarckio et Desliayesio jam cita- 
torum. Ea tantum ex illis citavi opera, (juae ad specierum 
cognitionem accuratiorem aut descriptionibus aut figuris bonis 
utiliter conferre possunt, vel nomine diverso species designarunt. 
Mensurae singularum specierum iu universum e specimini- 
bus typicis desumtae sunt, ut proportiones longitudinis ct latitu- 
dinis, vel diametri majoris, minoris et altitudinis, vel aperturae, 
ad specimina majora vel minora facile reduci possint. Mensura 
usus sum a Gallis nunc universaliter adoptata , quippe quae unica 
invariabilis et ubique nota mihi videbatur. Rationem progressus 
anfractuum (conf. Pfr. Symb. II. p. 6.) in illis casibus addidi, 
(|uibus ad dignoscendas species affines majoris momenti eam esse 
observavi. 
